ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
ক্ষুদে ঢেকিশাক
ক্ষুদে ঢেকিশাকের পাতা দ্বিরূপ। নিচের পাতাগুলো বন্ধ্যা, এতে স্পোরাঞ্জিয়াম হয় না। উপরের দিকের উর্বর পাতায় স্পোরাঞ্জিয়াম সৃষ্টি হয়। স্পোরাঞ্জিয়াম আলাদা আলাদা থাকে অর্থাৎ সোরাস সৃষ্টি করে না। বন্ধ্যা পাতাগুলো আনুভূমিকভাবে বা কিছুটা শায়িত ধরনের হয়। উর্বর পাতাগুলো খাড়া বা উল্লম্বভাবে থাকে। উর্বর পাতার খণ্ডগুলো সরু হওয়ায় একে হর্ণ বা প্রশাখার মত দেখায়, অপরপক্ষে বন্ধ্যাপাতা চওড়া ধরনের হয়। পানিতে ভাসমান অবস্থায় জন্মিলে বন্ধ্যা পাতাগুলো বেশ প্রশস্ত ও বড় আকারের হয়।